Tolpaaie kos binnekort meerArgieffoto Blade Nzimande, minister van vervoer, het ŉ verhoging in toltariewe op nasionale paaie vir die 2018/19-boekjaar goedgekeur. Die Suid-Afrikaanse Nasionale Padagentskap (Sanral) het dié aankondiging Donderdag gemaak. Die aanpassings, wat strook met die verbruikersprysindeks en die onlangs aangekondigde BTW verhoging na 15%, sal op 12 April in werking tree. “Die nuwe aangepaste tariewe sal van toepassing wees op die N3 tolpad tussen Johannesburg en Durban, op die N4 tussen die Mosambiekse grens en die Botswana-grens, sowel as op die tolpad-dele van die N1, N2, N17 en R30,” het Sanral gesê. Sanral het bygevoeg die maandelikse tolbeperking vir ligte voertuie word van R250 na R266 verhoog.